title: 2009/974/EK: Padomes Lēmums ( 2009. gada 30. novembris ) par to, lai noslēgtu Nolīgumu starp Eiropas Kopienu un Mongolijas valdību par dažiem gaisa pārvadājumu aspektiem

text:
               18.12.2009

               LV

               Eiropas Savienības Oficiālais Vēstnesis

               L 336/4

         PADOMES LĒMUMS
   (2009. gada 30. novembris)
   par to, lai noslēgtu Nolīgumu starp Eiropas Kopienu un Mongolijas valdību par dažiem gaisa pārvadājumu aspektiem
   (2009/974/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Padome 2003. gada 5. jūnijā pilnvaroja Komisiju uzsākt sarunas ar trešām valstīm, lai ar Kopienas nolīgumu aizstātu dažus noteikumus šobrīd spēkā esošajos divpusējos nolīgumos.

               (2)

               Komisija Kopienas vārdā ir risinājusi sarunas par nolīgumu starp Eiropas Kopienu un Mongolijas valdību par dažiem gaisa satiksmes pakalpojumu aspektiem (nolīgums) saskaņā ar mehānismiem un direktīvām, kas minētas pielikumā Padomes lēmumam, ar ko Komisija tiek pilnvarota uzsākt sarunas ar trešām valstīm, lai ar Kopienas nolīgumu aizstātu dažus noteikumus šobrīd spēkā esošajos divpusējos nolīgumos.

               (3)

               Nolīgums Kopienas vārdā tika parakstīts 2009. gada 3. aprīlī, ņemot vērā tā noslēgšanu vēlāk.

               (4)

               Nolīgums būtu jāapstiprina,

         IR NOLĒMUSI ŠĀDI.
   1. pants
   Nolīgums starp Eiropas Kopienu un Mongolijas valdību par dažiem gaisa pārvadājumu aspektiem ar šo ir apstiprināts Kopienas vārdā.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas veikt nolīguma 7. pantā paredzēto paziņošanu.

      Briselē, 2009. gada 30. novembrī

            Padomes vārdā –

            priekšsēdētāja

         B. ASK

      (1)  2009. gada 15. septembra Atzinums (Oficiālajā Vēstnesī vēl nav publicēts).
    ---documentbreak---

               18.12.2009

               LV

               Eiropas Savienības Oficiālais Vēstnesis

               L 336/5

         NOLĪGUMS
   starp Eiropas Kopienu un Mongolijas valdību par dažiem gaisa pārvadājumu pakalpojumu aspektiem
   EIROPAS KOPIENA,
   no vienas puses, un
   MONGOLIJAS VALDĪBA,
   no otras puses,
   (turpmāk “Puses”),
   ATZĪMĒJOT, ka starp vairākām Eiropas Kopienas dalībvalstīm un Mongoliju ir noslēgti divpusēji gaisa pārvadājumu pakalpojumu nolīgumi, kuros iekļauti noteikumi, kas ir pretrunā Kopienas tiesību aktiem,
   ATZĪMĒJOT, ka Eiropas Kopienai ir ekskluzīva kompetence vairākos aspektos, uz ko var attiekties divpusēji gaisa pārvadājumu pakalpojumu nolīgumi, kuri noslēgti starp Eiropas Kopienas dalībvalstīm un trešām valstīm,
   ATZĪMĒJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas veic uzņēmējdarbību kādā dalībvalstī, ir tiesības bez diskriminācijas piekļūt lidojuma maršrutiem starp Eiropas Kopienas dalībvalstīm un trešām valstīm,
   ŅEMOT VĒRĀ, ka nolīgumi starp Eiropas Kopienu un konkrētām trešām valstīm šo trešo valstu valstspiederīgajiem dod iespēju kļūt par tādu gaisa pārvadātāju īpašniekiem, kam piešķirta licence saskaņā ar Eiropas Kopienas tiesību aktiem,
   ATZĪSTOT, ka, lai izveidotu labu juridisko pamatu gaisa pārvadājumu pakalpojumiem starp Eiropas Kopienas dalībvalstīm un Mongoliju un lai saglabātu šo pakalpojumu nepārtrauktību, jānodrošina, lai daži Eiropas Kopienas un Mongolijas divpusējo gaisa pārvadājumu pakalpojumu nolīgumu noteikumi, kas ir pretrunā Eiropas Kopienu tiesībām, atbilstu tām,
   ATZĪSTOT, ka, ja viena dalībvalsts ir izraudzījusi gaisa pārvadātāju, kura reglamentējošo kontroli veic un uztur cita dalībvalsts, tad Mongolijas tiesības saskaņā ar lidojumdrošības noteikumiem nolīgumā starp dalībvalsti, kas gaisa pārvadātāju izraudzījusi, un Mongoliju vienlīdz attiecas arī uz šīs citas dalībvalsts veikto lidojumdrošības standartu pieņemšanu, izpildi vai uzturēšanu, kā arī uz attiecīgā gaisa pārvadātāja darbības atļauju,
   ATZĪMĒJOT, ka saskaņā ar Eiropas Kopienas tiesību aktiem gaisa pārvadātāji principā nedrīkst slēgt nolīgumus, kuri var ietekmēt tirdzniecību starp Eiropas Kopienas dalībvalstīm un kuru mērķis vai iedarbība ir nepieļaut, ierobežot vai traucēt konkurenci,
   ATZĪMĒJOT, ka Eiropas Kopienas mērķis šo sarunu satvarā nav palielināt kopējo gaisa satiksmes apjomu starp Eiropas Kopienu un Mongoliju, izmainīt līdzsvaru starp Kopienas gaisa pārvadātājiem un Mongolijas gaisa pārvadātājiem vai apspriesties par grozījumiem jau spēkā esošajos divpusējos gaisa pārvadājumu pakalpojumu nolīgumu noteikumos, kas attiecas uz satiksmes tiesībām,
   ATZĪSTOT, ka ar noteikumiem, kas iekļauti divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un Mongoliju, i) paredz pieņemt vai atbalsta nolīgumus starp uzņēmumiem, arī – uzņēmumu apvienību lēmumus vai saskaņotas darbības, ar kurām nepieļauj, izkropļo vai ierobežo konkurenci starp gaisa pārvadātājiem attiecīgajos maršrutos; vai ii) pastiprina šādu nolīgumu, lēmumu vai saskaņotu darbību ietekmi; vai iii) deleģē gaisa pārvadātājiem vai citiem privātiem uzņēmējiem atbildību par tādu pasākumu veikšanu, lai nepieļautu, kropļotu vai ierobežotu konkurenci starp gaisa pārvadātājiem attiecīgajos maršrutos, var padarīt neefektīvus uzņēmumiem piemērojamos konkurences noteikumus,
   IR VIENOJUŠĀS ŠĀDI.
   1. pants
   Vispārīgi noteikumi
   1.   Šajā nolīgumā “dalībvalstis” ir Eiropas Kopienas dalībvalstis.
   2.   Visos I pielikumā uzskaitītajos nolīgumos atsauces uz tādas dalībvalsts valstspiederīgajiem, kas ir šā nolīguma puse, saprot kā atsauces uz Eiropas Kopienas dalībvalstu valstspiederīgajiem.
   3.   Visos I pielikumā uzskaitītajos nolīgumos atsauces uz tādas dalībvalsts gaisa pārvadātājiem vai aviosabiedrībām, kas ir šā nolīguma puse, saprot kā atsauces uz konkrētās dalībvalsts izraudzītajiem gaisa pārvadātājiem vai aviosabiedrībām.
   4.   Šajā nolīgumā neparedz papildu satiksmes tiesības līdztekus tām, kas noteiktas attiecīgās dalībvalsts un Mongolijas divpusējos nolīgumos. Satiksmes tiesības turpinās nodrošināt ar attiecīgās dalībvalsts un Mongolijas divpusējiem nolīgumiem.
   2. pants
   Pārvadātāja izraudzīšana dalībvalstī
   1.   Noteikumi šā panta 2. un 3. punktā aizstāj atbilstīgos noteikumus pantos, kas minēti attiecīgi II pielikuma a) un b) punktā, proti, attiecībā uz gaisa pārvadātāja izraudzīšanu, ko veikusi attiecīgā dalībvalsts, pilnvarām un atļaujām, ko tam piešķīrusi Mongolija, un, attiecīgi, attiecībā uz gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu.
   2.   Saņemot dalībvalsts norādījumu par izraudzīšanu, Mongolija ar minimālu procesuālu kavēšanos piešķir atbilstīgas pilnvaras un atļaujas ar noteikumu, ka:

               i)

               gaisa pārvadātājs veic uzņēmējdarbību tās dalībvalsts teritorijā, kas veikusi izraudzīšanu saskaņā ar Eiropas Kopienas dibināšanas līgumu, un tam ir derīga ekspluatācijas atļauja saskaņā ar Eiropas Kopienas tiesību aktiem;

               ii)

               gaisa pārvadātāja efektīvu reglamentējošo kontroli veic un uztur tā dalībvalsts, kas atbild par gaisakuģa ekspluatanta apliecības izdošanu, un izraudzīšanas dokumentā ir skaidri norādīta attiecīgā aeronavigācijas atbildīgā iestāde; kā arī

               iii)

               gaisa pārvadātājs tieši vai ar akciju kontrolpaketi pieder un to faktiski kontrolē dalībvalstis un/vai to valstspiederīgie un/vai citas III pielikumā uzskaitītās valstis un/vai to valstspiederīgie.

         3.   Mongolija var atteikties izsniegt, var atsaukt, apturēt vai ierobežot dalībvalsts izraudzīta gaisa pārvadātāja pilnvaras vai atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu neveic uzņēmējdarbību tās dalībvalsts teritorijā, kura to izraudzījusi, vai tam nav derīgas ekspluatācijas licences atbilstīgi Eiropas Kopienas tiesību aktiem;

               ii)

               gaisa pārvadātāja efektīvu reglamentējošu kontroli neveic vai neuztur dalībvalsts, kas atbild par gaisakuģa ekspluatanta apliecības izsniegšanu, vai izraudzīšanas dokumentā nav skaidri norādīta attiecīgā aeronavigācijas atbildīgā iestāde;

               iii)

               gaisa pārvadātājs tieši vai ar akciju kontrolpaketi nepieder un to faktiski nekontrolē dalībvalstis un/vai to valstspiederīgie un/vai citas III pielikumā uzskaitītās valstis un/vai to valstspiederīgie;

               iv)

               gaisa pārvadātājam ar divpusēju nolīgumu starp Mongoliju un citu dalībvalsti jau ir piešķirta darbības atļauja un Mongolija var pierādīt, ka, izmantojot satiksmes tiesības atbilstīgi šādam nolīgumam maršrutā, kas iekļauj kādu punktu minētajā citā dalībvalstī, gaisa pārvadātājs apietu satiksmes tiesību ierobežojumus, kas noteikti divpusējā nolīgumā starp Mongoliju un minēto citu dalībvalsti; vai

               v)

               gaisa pārvadātājam ir kādas dalībvalsts izsniegta gaisakuģa ekspluatanta apliecība un nav spēkā neviens divpusējs gaisa pārvadājumu nolīgums starp Mongoliju un šo dalībvalsti, un šī dalībvalsts ir liegusi satiksmes tiesības Mongolijas izraudzītajiem gaisa pārvadātājiem.

         Īstenojot savas tiesības saskaņā ar šo punktu, Mongolijas attieksme pret Kopienas gaisa pārvadātājiem nebūs diskriminējoša valstspiederības dēļ.
   3. pants
   Drošums
   1.   Ar šā panta 2. punkta noteikumiem papildina atbilstīgos noteikumus II pielikuma c) punktā minētajos nolīgumu pantos.
   2.   Ja viena dalībvalsts ir izraudzījusi gaisa pārvadātāju, kura efektīvu reglamentējošo kontroli veic un uztur otra dalībvalsts, tad Mongolijas tiesības saskaņā ar drošības noteikumiem nolīgumā starp dalībvalsti, kas gaisa pārvadātāju izraudzījusi, un Mongoliju vienlīdz attiecas arī uz šīs otras dalībvalsts veikto drošības standartu pieņemšanu, izpildi vai uzturēšanu, kā arī uz gaisa pārvadātāja uzņēmējdarbības atļauju.
   4. pants
   Atbilstība konkurences noteikumiem
   1.   Neatkarīgi no jebkādiem citiem noteikumiem par pretējo nekas I pielikumā uzskaitītajos nolīgumos i) neveicina pieņemt tādus nolīgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj vai izkropļo konkurenci; ii) nepastiprina šādu nolīgumu, lēmumu vai saskaņotu darbību ietekmi; vai iii) nedeleģē privātiem uzņēmējiem atbildību par tādu pasākumu veikšanu, ar kuriem nepieļauj, traucē vai ierobežo konkurenci.
   2.   Nepiemēro I pielikumā uzskaitīto nolīgumu noteikumus, kuri nav saderīgi ar šā panta 1. punktu.
   5. pants
   Nolīguma pielikumi
   Šā nolīguma pielikumi ir tā sastāvdaļa.
   6. pants
   Pārskatīšana vai grozīšana
   Puses jebkurā laikā var pārskatīt vai grozīt šo nolīgumu, pamatojoties uz abpusēju piekrišanu.
   7. pants
   Stāšanās spēkā
   Šis nolīgums stājas spēkā dienu pēc datuma, kad pa diplomātiskajiem kanāliem saņemts pēdējais Pušu rakstiskais paziņojums, ka pabeigtas attiecīgās abu Pušu iekšējās procedūras, kas vajadzīgas, lai nolīgums stātos spēkā.
   8. pants
   Nolīguma darbības izbeigšana
   1.   Abas Puses var jebkurā laikā izbeigt šo nolīgumu, pa diplomātiskajiem kanāliem rakstiski paziņojot par to otrai Pusei. Izbeigšana stājas spēkā sešu mēnešu laikā pēc dienas, kad otra Puse saņēmusi šādu paziņojumu.
   2.   Ja tiek izbeigts kāds no I pielikumā uzskaitītajiem nolīgumiem, vienlaikus spēku zaudē visi šā nolīguma noteikumi, kas saistīti ar attiecīgo I pielikumā uzskaitīto nolīgumu.
   3.   Ja tiek izbeigti visi I pielikumā uzskaitītie nolīgumi, vienlaikus spēku zaudē arī šis nolīgums.

      TO APLIECINOT, attiecīgi pilnvarotas personas ir parakstījušas šo nolīgumu.
      Ulanbatorā, divos eksemplāros, divtūkstoš devītā gada trešajā aprīlī, angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un mongoļu valodā.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   I PIELIKUMS

      Šā nolīguma 1. pantā minēto nolīgumu saraksts

   Gaisa pārvadājumu pakalpojumu nolīgumi starp Mongoliju un Eiropas Kopienas dalībvalstīm, kas šā nolīguma parakstīšanas dienā ir noslēgti, parakstīti un/vai parafēti, ar grozījumiem:

               —

               Gaisa transporta nolīgums starp Austrijas federālo valdību un Mongolijas valdību, kas parakstīts Vīnē 2007. gada 2. oktobrī, turpmāk II pielikumā “Mongolijas un Austrijas nolīgums”,

               —

               Nolīgums starp Dānijas Karalistes valdību un Mongolijas valdību par gaisa pārvadājumu pakalpojumiem, kas noslēgts Pekinā 1997. gada 19. jūnijā, turpmāk II pielikumā “Mongolijas un Dānijas nolīgums”,

               —

               Gaisa pārvadājumu pakalpojumu nolīgums starp Somijas Republikas valdību un Mongolijas valdību, kas parakstīts Helsinkos 2000. gada 10. februārī, turpmāk II pielikumā “Mongolijas un Somijas nolīgums”,

               —

               Gaisa transporta nolīgums starp Vācijas Federatīvās Republikas valdību un Mongolijas valdību, kas noslēgts Bonnā 1998. gada 29. maijā, turpmāk II pielikumā “Mongolijas un Vācijas nolīgums”,

               —

               Gaisa pārvadājumu pakalpojumu nolīgums starp Ungārijas Republikas valdību un Mongolijas valdību, kas parakstīts Ulanbatorā 1994. gada 13. septembrī, turpmāk II pielikumā “Mongolijas un Ungārijas nolīgums”,

               —

               Nolīgums starp Luksemburgas Lielhercogistes valdību un Mongolijas valdību par gaisa pārvadājumu pakalpojumiem, kas noslēgts Luksemburgā 1995. gada 18. martā, turpmāk II pielikumā “Mongolijas un Luksemburgas nolīgums”,

               —

               Nolīgums starp Nīderlandes Karalistes valdību un Mongolijas valdību par gaisa pārvadājumu pakalpojumiem, kas noslēgts Hāgā 1995. gada 9. martā, turpmāk II pielikumā “Mongolijas un Nīderlandes nolīgums”,

               —

               Nolīgums starp Polijas Tautas Republikas valdību un Mongolijas Tautas Republikas valdību par gaisa pārvadājumu pakalpojumiem, kas parakstīts Ulanbatorā 1989. gada 26. maijā, turpmāk II pielikumā “Mongolijas un Polijas nolīgums”,

               —

               Gaisa pārvadājumu pakalpojumu nolīgums starp Rumānijas valdību un Mongolijas valdību, kas parakstīts Ulanbatorā 1990. gada 10. jūlijā, turpmāk II pielikumā “Mongolijas un Rumānijas nolīgums”,

               —

               Nolīgums starp Zviedrijas Karalistes valdību un Mongolijas valdību par gaisa pārvadājumu pakalpojumiem, kas noslēgts Pekinā 1997. gada 19. jūnijā, turpmāk II pielikumā “Mongolijas un Zviedrijas nolīgums”,

               —

               Nolīgums starp Lielbritānijas un Ziemeļīrijas Apvienotās Karalistes valdību un Mongolijas Republikas valdību par gaisa pārvadājumu pakalpojumiem, kas noslēgts Londonā 2000. gada 1. martā, turpmāk II pielikumā “Mongolijas un Apvienotās Karalistes nolīgums”.

         II PIELIKUMS

      Šā nolīguma I pielikumā uzskaitīto un 2. un 3. pantā minēto nolīgumu pantu saraksts

               a)

               Pārvadātāja izraudzīšana dalībvalstī:

                           —

                           Mongolijas un Austrijas nolīguma 3. panta 5. punkts,

                           —

                           Mongolijas un Dānijas nolīguma 3. panta 4. punkts,

                           —

                           Mongolijas un Vācijas nolīguma 3. panta 4. punkts,

                           —

                           Mongolijas un Ungārijas nolīguma 3. panta 4. punkts,

                           —

                           Mongolijas un Luksemburgas nolīguma 3. panta 4. punkts,

                           —

                           Mongolijas un Nīderlandes nolīguma 3. panta 4. punkts,

                           —

                           Mongolijas un Polijas nolīguma 3. panta 2. punkts,

                           —

                           Mongolijas un Zviedrijas nolīguma 3. panta 4. punkts,

                           —

                           Mongolijas un Apvienotās Karalistes nolīguma 4. panta 4. punkts.

               b)

               Pilnvaru vai atļauju atteikums, atsaukšana, apturēšana vai ierobežošana:

                           —

                           Mongolijas un Austrijas nolīguma 4. panta 1. punkta a) apakšpunkts,

                           —

                           Mongolijas un Dānijas nolīguma 4. panta 1. punkta a) apakšpunkts,

                           —

                           Mongolijas un Somijas nolīguma 5. panta 1. punkta a) apakšpunkts,

                           —

                           Mongolijas un Vācijas nolīguma 4. pants,

                           —

                           Mongolijas un Ungārijas nolīguma 4. panta 1. punkta a) apakšpunkts,

                           —

                           Mongolijas un Luksemburgas nolīguma 4. panta 1. punkta a) apakšpunkts,

                           —

                           Mongolijas un Nīderlandes nolīguma 4. panta 1. punkta a) apakšpunkts,

                           —

                           Mongolijas un Polijas nolīguma 3. panta 3. punkts,

                           —

                           Mongolijas un Rumānijas nolīguma 3. panta 4. punkta a) apakšpunkts,

                           —

                           Mongolijas un Zviedrijas nolīguma 4. panta 1. punkta a) apakšpunkts,

                           —

                           Mongolijas un Apvienotās Karalistes nolīguma 5. panta 1. punkta a) apakšpunkts.

               c)

               Drošums:

                           —

                           Mongolijas un Austrijas nolīguma 6. pants,

                           —

                           Mongolijas un Somijas nolīguma 13. pants,

                           —

                           Mongolijas un Vācijas nolīguma 12. pants,

                           —

                           Mongolijas un Ungārijas nolīguma 11. pants,

                           —

                           Mongolijas un Luksemburgas nolīguma 7. pants,

                           —

                           Mongolijas un Nīderlandes nolīguma 8. pants,

                           —

                           Mongolijas un Rumānijas nolīguma 7. pants.

         III PIELIKUMS

      Šā nolīguma 2. pantā minēto citu valstu saraksts

               a)

               Islandes Republika (saskaņā ar Līgumu par Eiropas Ekonomikas zonu);

               b)

               Lihtenšteinas Firstiste (saskaņā ar Līgumu par Eiropas Ekonomikas zonu);

               c)

               Norvēģijas Karaliste (saskaņā ar Līgumu par Eiropas Ekonomikas zonu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa transportu).


title: Padomes Lēmums ( 2014. gada 12. jūnijs ), ar ko ieceļ Darba drošības un veselības aizsardzības padomdevējas komitejas locekļa vietnieku no Lietuvas

text:
               14.6.2014

               LV

               Eiropas Savienības Oficiālais Vēstnesis

               C 182/16

         PADOMES LĒMUMS
   (2014. gada 12. jūnijs),
   ar ko ieceļ Darba drošības un veselības aizsardzības padomdevējas komitejas locekļa vietnieku no Lietuvas
   2014/C 182/04
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu (2003. gada 22. jūlijs) par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
   ņemot vērā kandidātu sarakstu, ko Padomei iesniegušas dalībvalstu valdības,
   tā kā:

               (1)

               Padome ar 2013. gada 22. aprīļa lēmumu (2) un 2013. gada 2. decembra lēmumu (3) ir iecēlusi amatā Darba drošības un veselības aizsardzības padomdevējas komitejas locekļus un to vietniekus uz laikposmu no 2013. gada 22. aprīļa līdz 2016. gada 28. februārim.

               (2)

               Lietuvas valdība ir izvirzījusi kandidatūru uz brīvu amata vietu,

         IR PIEŅĒMUSI ŠO LĒMUMU.
   1. pants
   Ar šo par Darba drošības un veselības aizsardzības padomdevējas komitejas locekļa vietnieku uz laikposmu līdz 2016. gada 28. februārim ieceļ šādu personu:
   III.   DARBA DEVĒJU ORGANIZĀCIJU PĀRSTĀVJI

               Valsts

               Loceklis

               Vietnieks

               Lietuva

                  Nadežda FILIPOVA kundze

         2. pants
   Vēl neizraudzītos locekļus un vietniekus Padome iecels vēlākā datumā.
   3. pants
   Šis lēmums stājas spēkā tā pieņemšanas dienā.

      Luksemburgā, 2014. gada 12. jūnijā

            Padomes vārdā –

            priekšsēdētājs

         Y. MANIATIS

      (1)  OV C 218, 13.9.2003., 1. lpp.

      (2)  Padomes Lēmums (2013. gada 22. aprīlis), ar ko ieceļ Darba drošības un veselības aizsardzības padomdevējas komitejas locekļus un vietniekus (OV C 120, 26.4.2013., 7. lpp.).

      (3)  Padomes Lēmums (2013. gada 2. decembris), ar ko ieceļ Darba drošības un veselības aizsardzības padomdevējas komitejas locekļus un to vietniekus no Horvātijas, Ungārijas, Portugāles un Apvienotās Karalistes (OV C 358, 7.12.2013., 3. lpp.).


title: Padomes lēmums (1994. gada 19. decembris) par vienošanos vēstuļu apmaiņas veidā, kas noslēgta starp Eiropas Kopienu un Marokas Karalisti par to tomātu un tumšzaļo kabaču ievešanas režīmu Eiropas Kopienā, kuru izcelsme ir Marokā un kurus no tās ieved

text:
Svarīgs juridisks paziņojums

|

31995D0035

Oficiālais Vēstnesis L 048 , 03/03/1995 Lpp. 0021 - 0021

		Padomes lēmums(1994. gada 19. decembris)par vienošanos vēstuļu apmaiņas veidā, kas noslēgta starp Eiropas Kopienu un Marokas Karalisti par to tomātu un tumšzaļo kabaču ievešanas režīmu Eiropas Kopienā, kuru izcelsme ir Marokā un kurus no tās ieved(95/35/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu kopā ar 228. panta 2. punkta pirmo teikumu,ņemot vērā Komisijas priekšlikumu,tā kā Urugvajas kārtas daudzpusējo tirdzniecības sarunu sakarā ir mainīts tomātu un tumšzaļo kabaču ievešanas režīms;tā kā Eiropas Ekonomikas kopienas un Marokas Karalistes Sadarbības nolīguma 25. pantā ir paredzēts, ka tad, ja tiek grozīti esošie noteikumi, Kopiena var grozīt šajā nolīgumā paredzēto režīmu attiecīgajiem produktiem;tā kā Kopiena ir vienojusies ar Marokas Karalisti par to, ka minēto režīmu pielāgos, pamatojoties uz vienošanos vēstuļu apmaiņas veidā;tā kā tagad šī vienošanās ir jāapstiprina;tā kā, lai īstenotu minēto vienošanos vēstuļu apmaiņas veidā, jāparedz sīki izstrādāti izpildes noteikumi,IR PIEŅĒMUSI ŠO LĒMUMU.1. pantsAr šo Eiropas Kopienas vārdā ir apstiprināta vienošanās vēstuļu apmaiņas veidā starp Eiropas Kopienu un Marokas Karalisti par to tomātu un tumšzaļo kabaču ievešanas režīmu Kopienā, kuru izcelsme ir Marokā un kurus no tās ieved.Vienošanās teksts ir pievienots šim lēmumam.2. pantsAr šo Padomes priekšsēdētājs pilnvarots izraudzīties personu, kurai piešķirtas pilnvaras parakstīt šo vienošanos, lai tā kļūtu saistoša Kopienai.3. pantsSīki izstrādātus noteikumus šīs vienošanās īstenošanai, tostarp iespējamus uzraudzības pasākumus pieņem vai nu saskaņā ar procedūru, kas paredzēta 33. pantā Padomes 1972. gada 18. maija Regulas (EEK) Nr. 1035/72 par augļu un dārzeņu tirgus kopīgo organizāciju [1], vai saskaņā ar noteikumiem Padomes 1994. gada 25. jūlija Regulā (EK) Nr. 1981/94, ar kuru atver Kopienas tarifu kvotas un nosaka to piešķiršanu attiecībā uz dažiem produktiem, kuru izcelsme ir Alžīrijā, Ēģiptē, Izraēlā, Jordānijā, Kiprā, Maltā, Marokā, Okupētajās teritorijās, Tunisijā un Turcijā, kā arī paredz sīki izstrādātus noteikumus šo tarifu kvotu paplašināšanai un pielāgošanai [2].Ja šā nolīguma īstenošanai vajadzīga cieša sadarbība ar Marokas Karalisti, Komisija var veikt visus nepieciešamos pasākumus, lai šādu sadarbību nodrošinātu.Briselē, 1994. gada 19. decembrīPadomes vārdā —priekšsēdētājsK. Kinkel[1] OV L 118, 20.05.1972., 1. lpp. Regulā jaunākie grozījumi izdarīti ar Komisijas Regulu (EK) Nr. 2753/94 (OV L 292, 12.11.1994., 3. lpp.).[2] OV L 199, 2.8.1994., 1. lpp.--------------------------------------------------


title: 2006/630/EK: Padomes Lēmums ( 2006. gada 15. septembris ), ar ko ieceļ amatā trīs Reģionu komitejas locekļus no Dānijas un piecus komitejas locekļa aizstājējus no Dānijas

text:
               20.9.2006

               LV

               Eiropas Savienības Oficiālais Vēstnesis

               L 256/17

      PADOMES LĒMUMS

   (2006. gada 15. septembris),
   ar ko ieceļ amatā trīs Reģionu komitejas locekļus no Dānijas un piecus komitejas locekļa aizstājējus no Dānijas
   (2006/630/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Dānijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus.

               (2)

               Reģionu komitejā ir atbrīvojušās trīs locekļu amata vietas pēc Laust Grove VEJLSTRUP kunga, Johnny SØTRUP kunga un Tove LARSEN kundzes atkāpšanās no amata. Reģionu komitejā ir atbrīvojušās trīs locekļu aizstājēju amata vietas pēc Sonny BERTHOLD kunga, Niels LARSEN kunga un Mads LEBECH kunga atkāpšanās no amata. Divas Reģionu komitejas locekļu aizstājēju vietas atbrīvosies sakarā ar Per Bødker ANDERSEN kunga un Eva NEJSTGAARD kundzes, kuri šobrīd ir locekļu aizstājēji, iecelšanu par komitejas locekļiem,

         IR NOLĒMUSI ŠĀDI.
   1. pants
   Ar šo par Reģionu komitejas locekļiem uz atlikušo pilnvaru laiku, proti, līdz 2010. gada 25. janvārim, tiek iecelti:

               a)

               šādi komitejas locekļi:

                           —

                              Per Bødker ANDERSEN kungs, Borgmester, Kolding Kommune, nomainot Laust Grove VEJLSTRUP kungu,

                           —

                              Bo ANDERSEN kungs, Borgmester, Ringe Kommune, nomainot Johnny SØTRUP kungu,

                           —

                              Eva NEJSTGAARD kundze, Borgmester, Allerød Kommune, nomainot Tove LARSEN kundzi;

               b)

               šādi komitejas locekļu aizstājēji:

                           —

                              Anna Margrethe KAALUND kundze, Borgmester, Tjele Kommune, nomainot Sonny BERTHOLD kungu,

                           —

                              Mona HEIBERG kundze, Medlem af Københavns Borgerrepræsentation, nomainot Per Bødker ANDERSEN kungu,

                           —

                              Jens Christian GJESSING kungs, Borgmester, Haderslev Kommune, nomainot Eva NEJSTGAARD kundzi,

                           —

                              Jens Arne HEDEGAARD kungs, Borgmester, Brønderslev Kommune, nomainot Niels LARSEN kungu,

                           —

                              Bjørn DAHL kungs, Borgmester, Roskilde Kommune, nomainot Mads LEBECH kungu.

         2. pants
   Šis lēmums stājas spēkā tā pieņemšanas dienā.

      Briselē, 2006. gada 15. septembrī

            Padomes vārdā —

            priekšsēdētājs

         E. TUOMIOJA

      (1)  OV L 56, 25.2.2006., 75. lpp.


title: Padomes Lēmums (1999. gada 29. jūlijs) par Nolīguma par tirdzniecību, attīstību un sadarbību starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses, pagaidu piemērošanu

text:
Svarīgs juridisks paziņojums

|

31999D0753

Oficiālais Vēstnesis L 311 , 04/12/1999 Lpp. 0001 - 0001

		Padomes Lēmums(1999. gada 29. jūlijs)par Nolīguma par tirdzniecību, attīstību un sadarbību starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses, pagaidu piemērošanu(1999/753/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 310. pantu saistībā ar 300. panta 2. punkta pirmās daļas pirmo un otro teikumu,ņemot vērā Komisijas priekšlikumu,tā kā:(1) Kopiena un Dienvidāfrika ir apņēmušās pieņemt procedūras, lai pirms laika piemērotu Nolīgumu par tirdzniecību, attīstību un sadarbību starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses.(2) Minētā nolīguma pagaidu piemērošanai vēstuļu apmaiņas veidā ir nepieciešams nodrošināt vispārējo sadarbības sistēmu starp Kopienu un Dienvidāfriku, līdz būs pabeigtas procedūras, kas nepieciešamas, lai minētais nolīgums stātos spēkā.(3) Tādēļ jāapstiprina nolīgums vēstuļu apmaiņas veidā,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Kopienas un Dienvidāfrikas nolīgums vēstuļu apmaiņas veidā, kas paredz Nolīguma daļas par tirdzniecību, attīstību un sadarbību starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses, pagaidu piemērošanu.Teksts nolīgumam vēstuļu apmaiņas veidā un nolīguma teksts ir pievienots šim lēmumam.2. pantsNolīguma 97. panta īstenošanas vajadzībām Komisijas pārstāvis vada Sadarbības padomi un uzrāda Kopienas nostāju nolīguma pagaidu piemērošanas periodā.Nostāju, kas Kopienai jāpieņem Sadarbības padomē, nosaka Padome pēc Komisijas priekšlikuma.3. pantsŠo lēmumu publicē Eiropas Kopienu Oficiālajā Vēstnesī.Briselē, 1999. gada 29. jūlijāPadomes vārdā —priekšsēdētājsS. Hassi--------------------------------------------------


title: 2007/827/EK: Padomes Lēmums ( 2007. gada 22. novembris ), lai noslēgtu Nolīgumu starp Eiropas Kopienu un Moldovas Republiku par vīzu atvieglotu izsniegšanu

text:
               19.12.2007

               LV

               Eiropas Savienības Oficiālais Vēstnesis

               L 334/168

         PADOMES LĒMUMS
   (2007. gada 22. novembris),
   lai noslēgtu Nolīgumu starp Eiropas Kopienu un Moldovas Republiku par vīzu atvieglotu izsniegšanu
   (2007/827/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 62. panta 2. punkta b) apakšpunkta i) un ii) punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu,
   tā kā:

               (1)

               Komisija Eiropas Kopienas vārdā ir apspriedusi nolīgumu ar Moldovas Republiku par atvieglotu vīzu izsniegšanu.

               (2)

               Minēto nolīgumu Eiropas Kopienas vārdā parakstīja 2007. gada 10. oktobrī, ņemot vērā tā iespējamo noslēgšanu nākotnē, saskaņā ar Padomes 2007. gada 9. oktobrī pieņemto lēmumu.

               (3)

               Šis nolīgums būtu jāapstiprina.

               (4)

               Nolīguma pārvaldei ar šo nolīgumu izveido Apvienoto komiteju, kas var pieņemt savu reglamentu. Šajā jautājumā ir lietderīgi paredzēt vienkāršotu procedūru Kopienas nostājas izstrādāšanai.

               (5)

               Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, kas ir pievienots Līgumam par Eiropas Savienību un Eiropas Kopienas dibināšanas līgumam, Apvienotā Karaliste un Īrija nepiedalās šā lēmuma pieņemšanā, un tā noteikumi tām nav saistoši un nav jāpiemēro.

               (6)

               Saskaņā ar protokolu par Dānijas nostāju un protokolu, kas ir pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un tā noteikumi tai nav saistoši un nav jāpiemēro,

         IR NOLĒMUSI ŠĀDI.
   1. pants
   Ar šo Kopienas vārdā apstiprina Nolīgumu starp Eiropas Kopienu un Moldovas Republiku par vīzu atvieglotu izsniegšanu.
   Nolīguma teksts ir pievienots šim lēmumam (1).
   2. pants
   Padomes priekšsēdētājs sniedz nolīguma (2) 15. panta 1. punktā minēto paziņojumu.
   3. pants
   Komisija, kam palīdz dalībvalstu eksperti, pārstāv Kopienu Apvienotajā ekspertu komitejā, kura izveidota saskaņā ar nolīguma 12. pantu.
   4. pants
   Kopienas nostāju Apvienotajā ekspertu komitejā attiecībā uz tās reglamenta pieņemšanu atbilstīgi 12. panta 4. punkta prasībām pieņem Komisija pēc apspriešanās ar īpašu komiteju, ko izraudzījusies Padome.
   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 22. novembrī

            Padomes vārdā –

            priekšsēdētājs

         M. PINHO

      (1)  Skatīt šā Oficiālā Vēstneša 169 lpp.

      (2)  Šā nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.
   NOLĪGUMS
   starp Eiropas Kopienu un Moldovas Republiku par īstermiņa vīzu atvieglotu izsniegšanu
   EIROPAS KOPIENA, turpmāk “Kopiena”,
   un
   MOLDOVAS REPUBLIKA,
   turpmāk “Puses”,
   ŅEMOT VĒRĀ, ka no 2007. gada 1. janvāra ES pilsoņi, kas ieceļo Moldovas Republikā uz laiku, kas 180 dienu laikposmā nepārsniedz 90 dienas, vai šķērso Moldovas Republiku tranzītā, ir atbrīvoti no vīzas prasības,
   NOLŪKĀ attīstīt draudzīgas attiecības starp Pusēm, un vēloties atvieglot cilvēku savstarpējos sakarus, kas ir būtisks nosacījums noturīgu ekonomisko, humāno, kultūras, zinātnisko un citu attiecību attīstībā, atvieglojot vīzu izsniegšanu Moldovas pilsoņiem,
   ŅEMOT VĒRĀ pašreizējo ES un Moldovas EKP rīcības plānu, kurā norādīts, ka ir jāuzsāk konstruktīvas sarunas par ES un Moldovas sadarbību vīzu jautājumos, ietverot viedokļu apmaiņu par iespējām atvieglot vīzu režīmu, ievērojot acquis,
   ATZĪSTOT bezvīzu ieceļošanas režīma ieviešanu Moldovas Republikas pilsoņiem par ilgtermiņa perspektīvu,
   ATZĪSTOT, ka gadījumā, ja Moldovas Republika atjauno vīzas prasību ES pilsoņiem, pamatojoties uz savstarpīguma principu, uz ES pilsoņiem automātiski attiecas tādi paši vīzu režīma atvieglojumi, kādi saskaņā ar šo nolīgumu ir piešķirti Moldovas Republikas pilsoņiem,
   ATZĪSTOT, ka vīzu režīma atvieglojumi nedrīkst izraisīt nelikumīgu migrāciju, un pievēršot īpašu uzmanību drošībai un atpakaļuzņemšanai,
   ŅEMOT VĒRĀ Protokolu par Apvienotās Karalistes un Īrijas nostāju un Protokolu par Šengenas acquis iekļaušanu Eiropas Savienības sistēmā, kas pievienoti Līgumam par Eiropas Savienību un Eiropas Kopienas dibināšanas līgumam, un apstiprinot, ka šā nolīguma noteikumi neattiecas uz Apvienoto Karalisti un Īriju,
   ŅEMOT VĒRĀ Protokolu par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, un apstiprinot, ka šā nolīguma noteikumi neattiecas uz Dānijas Karalisti,
   IR VIENOJUŠĀS PAR TURPMĀKO.
   1. pants
   Piemērošanas joma un mērķis
   Šā nolīguma mērķis ir atvieglot vīzu izsniegšanu Moldovas Republikas pilsoņiem, kuru paredzētā uzturēšanās 180 dienu laikposmā nepārsniedz 90 dienas.
   2. pants
   Vispārējs noteikums
   1.   Šajā nolīgumā paredzētie vīzu režīma atvieglojumi attiecas uz Moldovas Republikas pilsoņiem tikai tiktāl, ciktāl tie jau nav atbrīvoti no vīzas prasības saskaņā ar Kopienas vai dalībvalstu normatīvajiem aktiem, šo nolīgumu vai citiem starptautiskiem nolīgumiem.
   2.   Moldovas Republikas, dalībvalstu vai Kopienas tiesību akti attiecas uz jautājumiem, kas šā nolīguma noteikumos nav skarti, piemēram, atteikums piešķirt vīzu, ceļošanas dokumentu atzīšana, pierādījums par pietiekošiem iztikas līdzekļiem, ieceļošanas atteikums un izraidīšanas pasākumi.
   3. pants
   Definīcijas
   Šajā nolīgumā izmanto šādas definīcijas:

               a)

               “dalībvalsts” ir jebkura Eiropas Savienības dalībvalsts, izņemot Dānijas Karalisti, Īriju un Apvienoto Karalisti;

               b)

               “Eiropas Savienības pilsonis” ir dalībvalsts pilsonis saskaņā ar a) punktā sniegto definīciju;

               c)

               “Moldovas Republikas pilsonis” ir persona, kurai ir Republikas Moldovas pilsonība;

               d)

               “vīza” ir dalībvalsts izsniegta atļauja vai lēmums, kas vajadzīgs, lai:

                           —

                           ieceļotu konkrētā dalībvalstī vai vairākās dalībvalstīs ar paredzēto uzturēšanās laiku ne ilgāku par 90 dienām 180 dienu laikposmā,

                           —

                           ieceļotu tranzītam caur šīs dalībvalsts vai vairāku dalībvalstu teritoriju;

               e)

               “persona, kas likumīgi uzturas valstī” ir Moldovas Republikas pilsonis, kuram, pamatojoties uz Kopienas vai dalībvalstu tiesību aktiem, ir atļauts vai ir tiesības uzturēties dalībvalsts teritorijā ilgāk par 90 dienām.

         4. pants
   Dokumentārs pierādījums, kas apliecina brauciena mērķi
   1.   Šādu kategoriju Eiropas Savienības un Moldovas Republikas pilsoņiem, lai pamatotu paredzētā brauciena mērķi otras Puses teritorijā, ir pietiekami šādi dokumenti:

               a)

               oficiālu delegāciju dalībniekiem, kam pēc Moldovas Republikai adresēta oficiāla ielūguma jāpiedalās sanāksmēs, apspriedēs, pārrunās vai apmaiņas programmās, kā arī pasākumos, ko starpvaldību organizācijas rīko kādas dalībvalsts teritorijā:

                           —

                           Moldovas iestādes vēstule, kas apliecina, ka pieprasītājs ir tās delegācijas loceklis un ieceļo otras Puses teritorijā, lai piedalītos iepriekšminētajos pasākumos, kurai pievienota oficiālā ielūguma kopija;

               b)

               brīvo profesiju pārstāvjiem, kas piedalās starptautiskās izstādēs, konferencēs, simpozijos, semināros vai citos līdzīgos pasākumus, kas norisinās dalībvalstu teritorijā:

                           —

                           uzņēmējorganizācijas rakstveida uzaicinājums, kas apstiprina, ka konkrētā persona piedalās attiecīgajā pasākumā;

               c)

               uzņēmējiem un uzņēmējdarbības organizāciju pārstāvjiem:

                           —

                           uzņēmējas juridiskās personas vai uzņēmuma, vai šādas juridiskās personas vai uzņēmuma filiāles vai biroja, vai dalībvalstu valsts vai reģionālās iestādes, vai tirdzniecības un rūpniecības izstāžu, konferenču un simpoziju, kas notiek dalībvalstu teritorijā, rīkošanas komitejas rakstveida uzaicinājums, ko apstiprinājusi Moldovas Republikas Valsts reģistrācijas palāta;

               d)

               šoferiem, kas veic starptautiskos kravu un pasažieru pārvadājumus uz dalībvalstu teritorijām ar transportlīdzekļiem, kas reģistrēti Moldovas Republikā:

                           —

                           Moldovas Republikas valsts starptautiskās autotransporta pārvadātāju apvienības rakstveida pieprasījums, kurā norādīts braucienu mērķis, ilgums un biežums;

               e)

               apkalpju locekļiem starptautiskajos vilcienos, refrižeratoros un lokomotīvēs, kas dodas uz dalībvalstu teritorijām:

                           —

                           Moldovas Republikas kompetentās dzelzceļa sabiedrības rakstveida pieprasījums, kurā norādīts braucienu mērķis, ilgums un biežums;

               f)

               žurnālistiem:

                           —

                           apliecība vai cits dokuments, ko izsniegusi arodorganizācija, kura apliecina, ka attiecīgā persona ir kvalificēts žurnālists, kā arī dokuments, ko izdevis viņa darba devējs, apliecinot, ka brauciena mērķis ir veikt žurnālista darbu;

               g)

               personām, kas piedalās zinātnes, kultūras un mākslas pasākumos, tostarp universitātes un citās apmaiņas programmās:

                           —

                           uzņēmējorganizācijas rakstveida uzaicinājums piedalīties šajos pasākumos;

               h)

               skolēniem, studentiem, pēcdiploma studentiem un pavadošiem pedagogiem, kas ceļo ar mērķi mācīties vai izglītoties, tostarp saskaņā ar apmaiņas programmām, kā arī citu ar skolu saistītu pasākumu dēļ:

                           —

                           uzņēmējas universitātes, koledžas vai skolas rakstveida uzaicinājums vai dokuments, kas apliecina līdzdalību, vai studenta apliecība, vai apliecinošs dokuments par apmeklējamiem kursiem;

               i)

               starptautisku sporta pasākumu dalībniekiem un personām, kas tos profesionālā statusā pavada:

                           —

                           rakstveida uzaicinājums no uzņēmējorganizācijas: dalībvalsts kompetentās iestādes, valsts sporta federācijas vai valsts olimpiskās komitejas;

               j)

               sadraudzības pilsētu un citu apdzīvotu vietu organizēto oficiālo apmaiņas programmu dalībniekiem:

                           —

                           attiecīgo pilsētu vai citu apdzīvotu vietu administrācijas vadītāja/mēra rakstveida uzaicinājums;

               k)

               tuviem radiniekiem – laulātajam, bērniem (tostarp adoptētajiem), vecākiem (tostarp aizbildņiem), vecvecākiem un mazbērniem, kas apmeklē Moldovas Republikas pilsoņus, kuri likumīgi uzturas dalībvalstu teritorijā:

                           —

                           uzņēmējpersonas rakstveida uzaicinājums;

               l)

               pilsoniskās sabiedrības organizāciju pārstāvjiem, kuru ceļojuma mērķis ir izglītošanās, semināri un konferences, tostarp arī saskaņā ar apmaiņas programmām:

                           —

                           uzņēmējorganizācijas rakstveida uzaicinājums, apstiprinājums, ka persona pārstāv pilsoniskās sabiedrības organizāciju, un attiecīgā valsts reģistra izziņa par minētās organizācijas nodibināšanu, ko valsts iestāde izsniegusi saskaņā ar valsts tiesību aktiem;

               m)

               personām, kas apmeklē bēru ceremonijas:

                           —

                           oficiāls dokuments, kas apliecina nāves faktu, kā arī dokuments, kas pierāda ģimenes vai cita veida saikni starp pieprasītāju un mirušo;

               n)

               militāro un civilo apbedījumu vietu apmeklējumam:

                           —

                           oficiāls dokuments, kas apliecina kapa esību un saglabāšanu un ģimenes vai cita veida saikni starp pieprasītāju un mirušo;

               o)

               personām, kas ieceļo medicīnisku iemeslu dēļ, un nepieciešamajām pavadošajām personām:

                           —

                           medicīniskās iestādes oficiāls dokuments, kas apliecina medicīniskās aprūpes nepieciešamību šajā iestādē un pavadoņa nepieciešamību, un pierādījums par pietiekamiem finansiāliem līdzekļiem medicīniskās aprūpes izdevumu segšanai.

         2.   Rakstveida uzaicinājumā, kas minēts 1. punktā, jāietver šādi dati:

               a)

               par uzaicināto personu: vārds un uzvārds, dzimšanas datums, dzimums, pilsonība, pases numurs, ceļojuma laiks un mērķis, ieceļošanu skaits un attiecīgā gadījumā – ielūgto personu pavadošā laulātā un bērnu vārdi;

               b)

               par uzaicinātāju: vārds, uzvārds un adrese;

               c)

               ja uzaicinātājs ir juridiska persona, uzņēmums vai organizācija: pilns nosaukums un adrese un,

                           —

                           ja uzaicinājumu izsniegusi organizācija vai iestāde – uzaicinājuma parakstītāja vārds, uzvārds un ieņemamais amats;

                           —

                           ja uzaicinājumu izsniegusi juridiska persona, uzņēmums, juridiskās personas vai uzņēmuma filiāle vai birojs, kas atrodas kādas dalībvalsts teritorijā – reģistrācijas numurs, kā to nosaka attiecīgās dalībvalsts tiesību akti.

         3.   To kategoriju personām, kas minētas 1. punktā, visu kategoriju vīzas tiek izsniegtas saskaņā ar vienkāršotu procedūru, nepieprasot nekādus citus dalībvalstu tiesību aktos paredzētus ielūgumus, pamatojumus vai ceļojuma mērķa apstiprinājumus.
   5. pants
   Daudzkārtējo ieceļošanas vīzu izsniegšana
   1.   Dalībvalstu diplomātiskās pārstāvniecības un konsulārie dienesti izsniedz daudzkārtējās ieceļošanas vīzas ar derīguma termiņu līdz pieciem gadiem šādu kategoriju personām:

               a)

               valstu un reģionālo valdību un parlamentu, Konstitucionālās tiesas un Augstākās tiesas locekļiem, pildot dienesta pienākumus, ja tie jau ar šo nolīgumu nav atbrīvoti no vīzu prasības, ar derīguma termiņu, kas ierobežots līdz to amata pilnvaru laikam, ja tas ir īsāks par 5 gadiem;

               b)

               oficiālu delegāciju pastāvīgajiem dalībniekiem, kam pēc Moldovas Republikai adresēta oficiāla ielūguma regulāri jāpiedalās sanāksmēs, apspriedēs, pārrunās vai apmaiņas programmās, kā arī pasākumos, ko starpvaldību organizācijas rīko kādas dalībvalsts teritorijā;

               c)

               laulātajiem un bērniem (tostarp adoptētajiem), kas ir jaunāki par 21 gadu vai atrodas apgādībā, un vecākiem (tostarp aizbildņiem), kuri apmeklē Moldovas Republikas pilsoņus, kuri likumīgi uzturas dalībvalstu teritorijā, ar ierobežotu derīguma termiņu līdz apmeklējamās personas uzturēšanās atļaujas beigām;

               d)

               uzņēmējiem un uzņēmējdarbības organizāciju pārstāvjiem, kas regulāri ceļo uz dalībvalstīm;

               e)

               žurnālistiem.

         2.   Dalībvalstu diplomātiskās pārstāvniecības un konsulārie dienesti izsniedz daudzkārtējās ieceļošanas vīzas ar derīguma termiņu līdz vienam gadam šādu kategoriju pilsoņiem ar noteikumu, ka iepriekšējā gadā tie ir saņēmuši vismaz vienu vīzu un to ir izmantojuši atbilstīgi apmeklētās valsts tiesību aktiem par ieceļošanu un uzturēšanos, un pastāv iemesli daudzkārtējās ieceļošanas vīzas pieprasīšanai:

               a)

               oficiālu delegāciju dalībniekiem, kam pēc Moldovas Republikai adresēta oficiāla ielūguma regulāri jāpiedalās sanāksmēs, apspriedēs, pārrunās vai apmaiņas programmās, kā arī pasākumos, ko starpvaldību organizācijas rīko kādas dalībvalsts teritorijā;

               b)

               pilsoniskās sabiedrības organizāciju pārstāvjiem, kuri regulāri ceļo uz dalībvalstīm ar mērķi izglītoties, apmeklēt seminārus un konferences, tostarp arī saskaņā ar apmaiņas programmām;

               c)

               brīvo profesiju pārstāvjiem, kas piedalās starptautiskās izstādēs, konferencēs, simpozijos, semināros vai citos līdzīgos pasākumus un regulāri dodas uz dalībvalstīm;

               d)

               šoferiem, kas veic starptautiskos kravu un pasažieru pārvadājumus uz dalībvalstu teritorijām ar transportlīdzekļiem, kas reģistrēti Moldovas Republikā;

               e)

               starptautisko vilcienu, refrižeratoru un lokomotīvju, kas ceļo uz dalībvalstu teritorijām, apkalpju locekļiem;

               f)

               personām, kas piedalās zinātnes, kultūras un mākslas pasākumos, tostarp universitātes un citās apmaiņas programmās, un kuras regulāri dodas uz dalībvalstīm;

               g)

               studentiem un pēcdiploma studentiem, kas regulāri ceļo ar mērķi mācīties vai izglītoties, tostarp saskaņā ar apmaiņas programmām;

               h)

               starptautisku sporta pasākumu dalībniekiem un personām, kas tos profesionālā statusā pavada;

               i)

               sadraudzības pilsētu vai citu apdzīvotu vietu organizēto oficiālo apmaiņas programmu dalībniekiem.

         3.   To kategoriju personām, kas minētas 2. punktā, dalībvalstu diplomātiskās pārstāvniecības un konsulārie dienesti izsniedz daudzkārtējās ieceļošanas vīzas ar derīguma termiņu no 2 līdz 5 gadiem ar noteikumu, ka iepriekšējos divos gados tie ir izmantojuši uz vienu gadu izsniegto daudzkārtējo ieceļošanas vīzu atbilstīgi apmeklētās valsts tiesību aktiem par ieceļošanu un uzturēšanos un joprojām pastāv iemesli daudzkārtējās ieceļošanas vīzas pieprasīšanai.
   4.   Personu, kas minētas no 1. līdz 3. punktam, uzturēšanās kopējais ilgums dalībvalstu teritorijā 180 dienu laikposmā nepārsniedz 90 dienas.
   6. pants
   Maksa par vīzu pieteikumu izskatīšanu
   1.   Maksa par vīzas pieteikumu izskatīšanu Moldovas Republikas pilsoņiem ir EUR 35.
   Saskaņā ar 15. panta 4. punktā noteikto procedūru iepriekšminēto summu var pārskatīt.
   2.   Šādu kategoriju personas ir atbrīvotas no maksas par vīzu pieteikumu izskatīšanu:

               a)

               tuvi radinieki – laulātais, bērni (tostarp adoptētie), vecāki (tostarp aizbildņi), vecvecāki un mazbērni, kas apmeklē Moldovas Republikas pilsoņus, kuri likumīgi uzturas dalībvalstu teritorijā;

               b)

               valstu un reģionālo valdību un parlamentu, Augstākās tiesas un Konstitucionālās tiesas locekļi, ja tie ar šo nolīgumu nav atbrīvoti no vīzu prasības;

               c)

               oficiālu delegāciju dalībnieki, kam pēc Moldovas Republikai adresēta oficiāla ielūguma jāpiedalās sanāksmēs, apspriedēs, pārrunās vai apmaiņas programmās, kā arī pasākumos, ko starpvaldību organizācijas rīko kādas dalībvalsts teritorijā;

               d)

               skolēni, studenti, pēcdiploma studenti un pavadošie pedagogi, kas ceļo ar mērķi mācīties vai izglītoties, tostarp saskaņā ar apmaiņas programmām, ka arī citu, ar skolu saistītu pasākumu dēļ;

               e)

               invalīdi un, ja vajadzīgs, personas, kas viņus pavada;

               f)

               personas, kas iesniegušas dokumentus, kuri pierāda to vajadzību ceļot humānu iemeslu dēļ, tostarp, lai saņemtu neatliekamu medicīnisko palīdzību vai lai piedalītos tuva radinieka bērēs, vai lai apmeklētu smagi slimu tuvu radinieku, un persona, kas šādu personu pavada;

               g)

               starptautisku sporta pasākumu dalībnieki un personas, kas tos profesionālā statusā pavada;

               h)

               personas, kas piedalās zinātnes, kultūras un mākslas pasākumos, tostarp universitātes un citās apmaiņas programmās;

               i)

               sadraudzības pilsētu vai citu apdzīvotu vietu organizēto oficiālo apmaiņas programmu dalībnieki;

               j)

               žurnālisti;

               k)

               bērni, kas jaunāki par 18 gadiem, vai apgādībā esoši bērni, kas jaunāki par 21 gadu;

               l)

               pensionāri;

               m)

               šoferi, kas veic starptautiskos kravu un pasažieru pārvadājumus uz dalībvalstu teritorijām ar transportlīdzekļiem, kas reģistrēti Moldovas Republikā;

               n)

               starptautisko vilcienu, refrižeratoru un lokomotīvju, kas ceļo uz dalībvalstu teritorijām, apkalpju locekļi;

               o)

               brīvo profesiju pārstāvji, kas piedalās starptautiskās izstādēs, konferencēs, simpozijos, semināros vai citos līdzīgos pasākumos, kas norisinās dalībvalstu teritorijā.

         3.   Atkāpjoties no 1. punkta, Bulgārija un Rumānija, kurām ir saistoši Šengenas aquis, bet kuras vēl neizsniedz Šengenas vīzas, var atbrīvot Moldovas Republikas pilsoņus no maksas par attiecīgās valsts īstermiņa vīzu pieteikumu izskatīšanu līdz dienai, kad saskaņā ar Padomes lēmumu tām jāuzsāk pilnībā piemērot Šengenas aquis attiecībā uz vīzu jautājumiem.
   7. pants
   Vīzu pieteikumu izskatīšanas ilgums
   1.   Dalībvalstu diplomātiskās pārstāvniecības un konsulārie dienesti izlemj jautājumu par vīzas izsniegšanu 10 kalendāro dienu laikā no pieprasījuma un vīzas izsniegšanai nepieciešamo dokumentu saņemšanas.
   2.   Atsevišķos gadījumos termiņu, kas vajadzīgs lēmuma par vīzas izsniegšanu pieņemšanai, var pagarināt līdz 30 dienām, ja nepieciešama pieteikuma padziļināta pārbaude.
   3.   Steidzamos gadījumos lēmuma pieņemšanas termiņu var samazināt līdz 2 darba dienām vai mazāk.
   8. pants
   Izceļošana dokumentu nozaudēšanas vai zādzības gadījumā
   Eiropas Savienības un Moldovas Republikas pilsoņi, kas ir nozaudējuši savus personu apliecinošos dokumentus, vai kuriem šie dokumenti ir nozagti, uzturoties Moldovas Republikas vai dalībvalstu teritorijā, var bez vīzas vai citas atļaujas šo teritoriju atstāt ar dalībvalsts vai Moldovas Republikas diplomātiskās pārstāvniecības vai konsulārā dienesta izdotiem derīgiem personu apliecinošiem dokumentiem, kas dod tiesības šķērsot robežu.
   9. pants
   Vīzas pagarināšana ārkārtas apstākļos
   Moldovas Republikas pilsoņiem, kuriem force majeure apstākļu dēļ nav iespējams atstāt dalībvalstu teritoriju līdz vīzā norādītajam laikam, vīzas termiņš saskaņā ar uzņēmējvalsts tiesību aktos noteiktajām prasībām bez maksas jāpagarina uz laiku, kas vajadzīgs, lai atgrieztos savā dzīvesvietas valstī.
   10. pants
   Diplomātiskās pases
   1.   Moldovas Republikas pilsoņi, kas ir derīgu diplomātisko pasu turētāji, drīkst ieceļot, izceļot vai tranzītā šķērsot dalībvalstu teritorijas bez vīzas.
   2.   Personas, kas minētas 1. punktā, drīkst uzturēties dalībvalstu teritorijās ne ilgāk kā 90 dienas 180 dienu laikposmā.
   11. pants
   Vīzu teritoriālais derīgums
   Ievērojot dalībvalstu normatīvos aktus par valsts drošību un ievērojot ES noteikumus par vīzām ar ierobežotu teritoriālo derīgumu, Moldovas Republikas pilsoņu tiesības ceļot dalībvalstu teritorijā ir tādas pašas kā Eiropas Savienības pilsoņiem.
   12. pants
   Apvienotā komiteja nolīguma pārvaldei
   1.   Puses izveido Apvienoto komiteju nolīguma pārvaldei (turpmāk “komiteja”), kurā darbojas Eiropas Kopienas un Moldovas Republikas pārstāvji. Kopienu tajā pārstāv Eiropas Kopienu Komisija, kurai palīdz dalībvalstu eksperti.
   2.   Komitejai, konkrēti, ir šādi uzdevumi:

               a)

               uzraudzīt šā nolīguma īstenošanu;

               b)

               ierosināt šā nolīguma grozījumus vai papildinājumus;

               c)

               risināt domstarpības, kas radušās sakarā ar šā nolīguma interpretāciju vai piemērošanu.

         3.   Komitejas sēdes sasauc pēc vajadzības, ja to pieprasa viena no Pusēm, bet vismaz reizi gadā.
   4.   Komiteja pieņem savu reglamentu.
   13. pants
   Nolīguma saistība ar divpusējiem nolīgumiem starp dalībvalstīm un Moldovas Republiku
   Stājoties spēkā, šis nolīgums ir noteicošais attiecībā pret jebkuriem noteikumiem divpusējos vai daudzpusējos nolīgumos vai vienošanās, kas noslēgtas starp atsevišķām dalībvalstīm un Moldovas Republiku tiktāl, ciktāl šo nolīgumu vai vienošanos noteikumi attiecas uz šā nolīguma jautājumiem.
   14. pants
   Savstarpīguma klauzula
   Ja Moldovas Republika atjauno vīzas prasību ES pilsoņiem vai noteiktām šādu pilsoņu kategorijām, pamatojoties uz savstarpīguma principu, uz attiecīgajiem ES pilsoņiem automātiski attiecas tādi paši vīzu izsniegšanas atvieglojumi, kādi saskaņā ar šo nolīgumu ir piešķirti Moldovas Republikas pilsoņiem.
   15. pants
   Nobeiguma noteikumi
   1.   Pusēm šis nolīgums ir jāratificē vai jāapstiprina saskaņā ar to attiecīgajām procedūrām, un tas stājas spēkā otrā mēneša pirmajā dienā pēc datuma, kad Puses viena otrai paziņo par iepriekš minēto procedūru pabeigšanu.
   2.   Atkāpjoties no 1. punkta, šis nolīgums stājas spēkā vienlaicīgi ar Nolīgumu starp Eiropas Kopienu un Moldovas Republiku par atpakaļuzņemšanu tikai tādā gadījumā, ja tas stājas spēkā pēc 1. punktā paredzētā datuma.
   3.   Nolīgums ir noslēgts uz nenoteiktu laiku, ja vien tas netiek izbeigts saskaņā ar 6. punktu.
   4.   Šo nolīgumu var grozīt, Pusēm rakstiski vienojoties. Grozījumi stājas spēkā pēc tam, kad Puses ir viena otrai paziņojušas par šim nolūkam vajadzīgo iekšējo procedūru pabeigšanu.
   5.   Katra Puse šo nolīgumu var pilnīgi vai daļēji pārtraukt sabiedriskās kārtības, valsts drošības vai sabiedrības veselības apsvērumu dēļ. Lēmumu par pārtraukšanu otrai Pusei ir jāpaziņo ne vēlāk kā 48 stundas pirms tā stāšanās spēkā. Puse, kas pārtraukusi šā nolīguma piemērošanu, nekavējoties informē otru Pusi, tiklīdz pārtraukšanas iemesli vairs nav spēkā.
   6.   Katra Puse var izbeigt šo nolīgumu, par to rakstveidā paziņojot otrai Pusei. Šis nolīgums zaudē spēku 90 dienas pēc minētā paziņojuma dienas.

      Nolīgums ir sagatavots Briselē, divos eksemplāros, divi tūkstoši septītā gada desmitajā oktobrī, angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un moldāvu valodā, un visi teksti ir vienlīdz autentiski.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   PIELIKUMS
   PROTOKOLS
   NOLīGUMAM PAR DALΪBVALSTΪM, KAS PILNΪBĀ NEPIEMĒRO ŠENGENAS ACQUIS

   Tās dalībvalstis, kurām Šengenas acquis ir saistoši, bet kuras vēl neizsniedz Šengenas vīzas, jo šajā jautājumā gaida attiecīgo Padomes lēmumu, izsniedz valsts vīzas, kuru derīgums ir ierobežots ar konkrētās valsts teritoriju.
   Šīs dalībvalstis var vienpusēji atzīt Šengenas vīzas un uzturēšanās atļaujas tranzītam cauri savas valsts teritorijai saskaņā ar Eiropas Parlamenta un Padomes Lēmumu Nr. 895/2006/EK (2006. gada 14. jūnijs).
   Tā kā 2006. gada 14. jūnija Lēmums Nr. 895/2006/EK neattiecas uz Rumāniju un Bulgāriju, Eiropas Komisija ierosinās līdzīgus noteikumus, lai šīs valstis varētu tranzītam caur savas valsts teritoriju vienpusēji atzīt Šengenas vīzas un uzturēšanās atļaujas un citu dalībvalstu, kas vēl nav pilnībā pievienojušās Šengenas zonai, izsniegtus līdzīgus dokumentus.
   KOPĪGĀ DEKLARĀCIJA PAR DĀNIJU
   Puses ņem vērā, ka šis nolīgums neattiecas uz Dānijas Karalistes diplomātisko pārstāvniecību un konsulāro dienestu vīzu izsniegšanas procedūru.
   Šādos apstākļos Dānijas un Moldovas Republikas iestādēm vēlams nekavējoties noslēgt divpusēju nolīgumu par atvieglotu īstermiņa vīzu izsniegšanu ar noteikumiem, kas līdzīgi starp Eiropas Kopienu un Moldovas Republiku noslēgtā nolīguma noteikumiem.
   KOPĪGĀ DEKLARĀCIJA PAR APVIENOTO KARALISTI UN ĪRIJU
   Puses ņem vērā, ka šo nolīgumu nepiemēro Apvienotās Karalistes un Īrijas teritorijā.
   Šādos apstākļos Apvienotās Karalistes, Īrijas un Moldovas Republikas iestādēm vēlams noslēgt divpusējus nolīgumus par vīzu atvieglotu izsniegšanu.
   KOPĪGĀ DEKLARĀCIJA PAR ĪSLANDI UN NORVĒĢIJU
   Puses ņem vērā ciešās attiecības starp Eiropas Kopienu un Īslandi un Norvēģiju, jo īpaši atbilstīgi 1999. gada 18. maija nolīgumam par šo valstu iesaistīšanos Šengenas acquis īstenošanā, piemērošanā un pilnveidošanā.
   Šādos apstākļos Norvēģijas, Īslandes un Moldovas Republikas iestādēm vēlams nekavējoties noslēgt divpusējus nolīgumus par atvieglotu īstermiņa vīzu izsniegšanu ar noteikumiem, kas līdzīgi starp Eiropas Kopienu un Moldovas Republiku noslēgtā nolīguma noteikumiem.
   KOPĪGĀ DEKLARĀCIJA PAR ŠVEICES KONFEDERĀCIJU UN LIHTENŠTEINU
   Ja Nolīgums starp ES, EK un Šveices Konfederāciju par Šveices Konfederācijas iesaistīšanu Šengenas aquis īstenošanā, piemērošanā un pilnveidošanā un minētā nolīguma Protokols par Lihtenšteinu ir stājies spēkā, pirms ir bijušas pabeigtas sarunas ar Moldovas Republiku, šim nolīgumam pievienos līdzīgu deklarāciju par Šveici un Lihtenšteinu.
   EIROPAS KOPIENAS DEKLARĀCIJA PAR VĪZAS PIEPRASĪTĀJU PIEKĻUVI INFORMĀCIJAI UN INFORMĀCIJAS SASKAŅOŠANU ATTIECĪBĀ UZ ĪSTERMIŅA VĪZU IZSNIEGŠANAS PROCEDŪRĀM UN DOKUMENTIEM, KAS IESNIEDZAMI, PIEPRASOT ĪSTERMIŅA VĪZU
   Atzīstot to, cik nozīmīga vīzas pieprasītājiem ir pārskatāmība, Eiropas Kopiena norāda, ka 2006. gada 19. jūlijā Eiropas Komisija ir pieņēmusi likumdošanas priekšlikumu pārstrādāt Kopīgo konsulāro instrukciju diplomātiskajām pārstāvniecībām un konsulārajiem dienestiem par vīzām, kuru pašlaik apspriež Eiropas Parlaments un Padome un kurš regulē jautājumu par vīzas pieprasītāju piekļuvi dalībvalstu diplomātiskajām pārstāvniecībām un konsulārajiem dienestiem.
   Attiecība uz informāciju, kas ir jāsniedz vīzas pieprasītājiem, Eiropas Kopiena uzskata, ka ir jāveic attiecīgi pasākumi, vispārīgi runājot, vīzas pieprasītāju vajadzībām ir jāizveido pamatinformācijas kopsavilkums par procedūrām un nosacījumiem, kas jāievēro, pieprasot vīzu, un par izdoto vīzu derīgumu.
   Eiropas Kopiena sastādīs minimālo prasību sarakstu, lai nodrošinātu, ka vīzas pieprasītāji no Moldovas Republikas saņem vienotu un saskaņotu pamatinformāciju un ka principā tiem ir jāiesniedz vieni un tie paši pavaddokumenti.
   Iepriekš minētā informācija pēc iespējas plašāk ir jāpaziņo atklātībai (konsulātu ziņojumu dēļi, brošūras, interneta tīmekļa vietnes).
   Dalībvalstu diplomātiskajām pārstāvniecībām un konsulārajiem dienestiem ir jāsniedz informācija par īstermiņa vīzu izsniegšanas atvieglojumiem saskaņā ar Šengenas acquis katrā atsevišķā gadījumā, un jo īpaši bona fide ceļotājiem.
   EIROPAS KOMISIJAS DEKLARĀCIJA PAR PĀRSTĀVNIECĪBU UN KOPĪGO VĪZU PIETEIKUMU CENTRU KIŠIŅEVĀ
   Atzīstot to, ka, pieprasot Šengenas vīzas, Moldovas pilsoņi saskaras ar sarežģījumiem Šengenas dalībvalstu konsulāro pārstāvniecību ierobežotā skaita dēļ, Eiropas Komisija rosina dalībvalstis, jo īpaši tās, kuras izsniedz Šengenas vīzas, uzlabot savu pieejamību Moldovas Republikā, pilnībā izmantojot esošās iespējas: atverot attiecīgās valsts pārstāvniecību, ar citas dalībvalsts pārstāvību, vai pilnībā izmantojot vairākas iespējas, kuras jānodrošina Kopīgajam vīzu pieteikumu centram Kišiņevā.
   DEKLARĀCIJAS PAR VIETĒJO PIEROBEŽAS SATIKSMI
   RUMĀNIJAS POLITISKĀ DEKLARĀCIJA PAR VIETĒJO PIEROBEŽAS SATIKSMI
   Rumānija paziņo, ka ir gatava uzsākt sarunas par divpusēju nolīgumu ar Moldovas Republiku, lai īstenotu vietējās pierobežas satiksmes režīmu, kuru ieviesa ar Regulu (EK) Nr. 1931/2006 (2006. gada 20. decembris), ar ko nosaka vietējās pierobežas satiksmes noteikumus pie dalībvalstu ārējām sauszemes robežām un ar ko groza Šengenas Konvencijas noteikumus.
   MOLDOVAS REPUBLIKAS POLITISKĀ DEKLARĀCIJA PAR VIETĒJO PIEROBEŽAS SATIKSMI
   Moldovas Republika paziņo, ka ir gatava uzsākt sarunas par divpusēju nolīgumu ar Rumāniju, lai īstenotu minēto vietējās pierobežas satiksmes režīmu.


title: Komisijas Lēmums ( 2011. gada 28. novembris ), ar ko izveido Eiropas daudzpusēju ieinteresēto personu forumu par IKT standartizāciju

text:
               30.11.2011

               LV

               Eiropas Savienības Oficiālais Vēstnesis

               C 349/4

         KOMISIJAS LĒMUMS
   (2011. gada 28. novembris),
   ar ko izveido Eiropas daudzpusēju ieinteresēto personu forumu par IKT standartizāciju
   2011/C 349/04
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Stratēģija “Eiropa 2020”, kā noteikts Komisijas paziņojumā “Eiropa 2020: Stratēģija gudrai, ilgtspējīgai un integrējošai izaugsmei” (1), sniedz priekšstatu par Eiropas sociālo tirgus ekonomiku 21. gadsimtā, pilnībā izmantojot digitālās sabiedrības sniegtās ekonomiskās un sociālās priekšrocības. Tajā uzsvērts, cik svarīgi ir sekmēt Eiropas ekonomikas izaugsmi, kas nodrošina augstu nodarbinātības un darba ražīguma līmeni, ekonomiku ar zemu oglekļa emisiju līmeni un sociālo kohēziju.

               (2)

               Vienā no galvenajām stratēģijas “Eiropa 2020” iniciatīvām, kas noteikta Komisijas paziņojumā “Digitālā programma Eiropai” (2), būtiska nozīme tiek piešķita standartu noteikšanas uzlabošanai informācijas un komunikācijas tehnoloģiju (IKT) jomā, lai nodrošinātu lietojumu, pakalpojumu un izstrādājumu sadarbspēju nolūkā mazināt digitālā vienotā tirgus sadrumstalotību, tajā pašā laikā veicinot inovāciju un konkurenci.

               (3)

               Citā stratēģijas “Eiropa 2020” galvenajā iniciatīvā, kas noteikta Komisijas paziņojumā “Integrēta rūpniecības politika globalizācijas laikmetam – prioritāte konkurētspējai un ilgtspējai” (3), Eiropa tiek aicināta izstrādāt tādu standartu sistēmu, kas atbilstu Eiropas tirgus dalībnieku un valsts iestāžu vajadzībām, vienlaikus arī veicinot Eiropas ietekmi ārpus vienotā tirgus robežām globālās ekonomikas apstākļos.

               (4)

               Komisijas paziņojumā “Eiropas standartu stratēģisks redzējums: virzības mērķis – līdz 2020. gadam sekmēt un paātrināt ilgtspējīgu Eiropas ekonomikas izaugsmi” (4), noteikts, ka 2011. gadā Komisija izveidos un vadīs īpašu platformu, kurā būs pārstāvētas daudzas iesaistītās personas, lai konsultētu Komisiju jautājumos, kas saistīti ar IKT jomas standartizācijas politiku, tostarp ar darba programmu IKT standartizācijai, prioritāšu izvirzīšanu tiesību aktu un politikas izstrādes atbalstam, kā arī pasaules IKT standartu izstrādes organizāciju izstrādāto specifikāciju apzināšanu.

               (5)

               Tāpēc nepieciešams izveidot daudzpusēju ieinteresēto personu forumu par IKT standartizāciju un noteikt tā uzdevumus un struktūru.

               (6)

               Daudzpusējā ieinteresēto personu forumā būtu jāpiedalās ES dalībvalstu un EBTA valstu iestāžu pārstāvjiem, ieinteresēto personu organizācijām, kas pārstāv attiecīgo nozari, mazos un vidējos uzņēmumus, patērētājus un citas sabiedrības ieinteresētās personas, kā arī Eiropas un starptautiskām standartizācijas struktūrām un citām bezpeļņas organizācijām, kas ir ekspertu apvienības, rūpniecības vai tirdzniecības asociācijas vai citas Eiropā darbojošās organizācijas, kuras savā kompetences jomā izstrādā IKT standartus.

               (7)

               Neskarot Komisijas drošības noteikumus, kas izklāstīti Komisijas Lēmuma 2001/844/EK, EOTK, Euratom pielikumā, būtu jāparedz noteikumi par to, kā foruma dalībnieki drīkst izpaust informāciju.

               (8)

               Personas dati jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti,

         IR PIEŅĒMUSI ŠO LĒMUMU.
   1. pants
   Darbības joma
   Ar šo izveido Eiropas daudzpusēju ieinteresēto personu forumu par IKT standartizāciju, turpmāk “forums”.
   2. pants
   Uzdevumi
   Foruma uzdevumi ir šādi:

               a)

               konsultēt Komisiju visos jautājumos, kas saistīti ar Eiropas IKT jomas standartizācijas politiku un tās efektīvu īstenošanu;

               b)

               konsultēt Komisiju par ikgadējo IKT standartizācijas darba programmu un tās prioritātēm;

               c)

               apzināt nākotnē iespējamas IKT standartizācijas vajadzības, lai atbalstītu Eiropas likumdošanu, politiku un publisko iepirkumu;

               d)

               konsultēt Komisiju par iespējamiem Eiropas standartizācijas iestāžu IKT standartizācijas pilnvarojumiem un darbībām, ko var veikt citas struktūras sadarbībā ar Eiropas standartizācijas iestādēm;

               e)

               informēt Komisiju par progresu, kas panākts saistībā ar IKT standartizāciju un attiecīgām darbībām, kas veiktas, lai atbalstītu likumdošanu un politiku;

               f)

               konsultēt Komisiju par tām tehniskajām specifikācijām IKT jomā, kuras nav nacionālie, Eiropas vai starptautiskie standarti saskaņā ar prasībām, kas izklāstītas Eiropas standartizācijas regulas priekšlikuma II pielikumā (5);

               g)

               konsultēt Komisiju par standartu izstrādes organizāciju un Eiropas standartizācijas iestāžu sadarbību, lai to veikto darbu labāk iestrādātu Eiropas IKT standartizācijā un nodrošinātu IKT standartu pieejamību, tādējādi atbalstot sadarbspēju;

               h)

               apkopot informāciju par IKT standartu izstrādes organizāciju darba programmām, lai palīdzētu nodrošināt saskaņotību un izvairītos no nevajadzīgas darbību dublēšanās un sadrumstalotības.

         3. pants
   Apspriedes
   Komisija var apspriesties ar forumu par visiem jautājumiem, kas saistīti ar:

               a)

               citām iniciatīvām, ko var pieņemt Savienības līmenī, lai novērstu IKT sadarbspējas šķēršļus;

               b)

               valstu, Eiropas un starptautiskām standartizācijas iniciatīvām IKT sadarbspējas atbalstam.

         4. pants
   Dalībnieki un to iecelšana
   1.   Forumā ir ne vairāk kā 67 dalībnieki.
   2.   Dalībnieki ir ES dalībvalstu un EBTA valstu iestādes un organizācijas, kas pārstāv IKT standartizācijā iesaistītās personas, un Komisija tos ieceļ šādi:

               a)

               ne vairāk kā 18 organizācijas, kas pārstāv rūpniecību, mazos un vidējos uzņēmumus un ieinteresētos sabiedrības pārstāvjus;

               b)

               ne vairāk kā 14 Eiropas un starptautiskas standartizācijas iestādes un citas bezpeļņas organizācijas, kas ir ekspertu apvienības, rūpniecības vai tirdzniecības asociācijas vai citas Eiropā darbojošās organizācijas, kuras savā kompetences jomā izstrādā IKT standartus.

         3.   Dalībniekus, kas minēti 2. punkta a) un b) apakšpunktā, no attiecīgo ieinteresēto personu organizāciju vidus Komisijas vārdā ieceļ Uzņēmējdarbības un rūpniecības ĢD un Informācijas sabiedrības un saziņas līdzekļu ĢD ģenerāldirektors, gādājot par to, lai foruma sastāvs būtu līdzsvarots atbilstoši uzdevumiem un vajadzīgajai kompetencei.
   4.   Komisijas izraudzītās nacionālās iestādes un organizācijas izvirza savu pārstāvi un pārstāvja vietnieku dalībai foruma darbībās.
   5.   Foruma dalībniekus ieceļ amatā uz 3 gadiem. Viņi pilda savus pienākumus līdz brīdim, kad viņu vietā ieceļ citus vai kad beidzas viņu pilnvaru laiks. Viņu pilnvaru laiku var atjaunot.
   6.   Dalībniekus, kuri vairs nespēj dot efektīvu ieguldījumu foruma darbā, kuri atkāpjas vai neatbilst nosacījumiem, kas izklāstīti Līguma 339. pantā, var aizstāt uz viņu atlikušo pilnvaru termiņu.
   7.   Šā panta 2. punkta a) un b) apakšpunktā minēto dalībnieku nosaukumus publicē Komisijas ekspertu grupu reģistrā un tamlīdzīgās datu bāzēs (turpmāk “reģistrs”).
   8.   Personas datus iegūst, apstrādā un publicē saskaņā ar Regulu (EK) Nr. 45/2001.
   5. pants
   Darbības
   1.   Forumu vada Uzņēmējdarbības un rūpniecības ĢD un Informācijas sabiedrības un saziņas līdzekļu ĢD dienesti.
   2.   Vienojoties ar Komisijas pārstāvi, forums var izveidot apakšgrupas īpašu jautājumu izskatīšanai atbilstoši foruma izstrādātajam darba uzdevumam. Šādas apakšgrupas izformē, tiklīdz to uzdevums ir izpildīts.
   3.   Komisijas pārstāvis var ad hoc lūgt piedalīties foruma darbā ekspertus, kuriem ir īpašas zināšanas kādā konkrētā darba kārtības jautājumā. Turklāt Komisijas pārstāvis var piešķirt novērotāja statusu personām vai organizācijām, kā noteikts 8. panta 3. punktā horizontālajos noteikumos par ekspertu grupām un kandidātvalstīm.
   4.   Uz foruma dalībniekiem un viņu pārstāvjiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumos, kas attiecas uz ES klasificētās informācijas aizsardzību un ietverti Lēmuma 2001/844/EK, EOTK, Euratom pielikumā. Ja viņi neievēro šos pienākumus, Komisija var veikt attiecīgus pasākumus.
   5.   Forma un tā apakšgrupu sanāksmes notiek Komisijas telpās. Sekretariāta pakalpojumus nodrošina Komisija. Foruma un tā apakšgrupu sanāksmēs var piedalīties citi ieinteresēti Komisijas ierēdņi.
   6.   Forums pieņem nepieciešamo reglamentu, tostarp noteikumus par interešu konfliktiem, pamatojoties uz Komisijas pieņemto ekspertu grupu darba standarta reglamentu.
   7.   Komisija publicē attiecīgo informāciju par foruma darbībām, iekļaujot to reģistrā vai izmantojot saiti no reģistra uz īpašu tīmekļa vietni.
   8.   Kopīgais pētniecības centrs var sniegt zinātniskas konsultācijas un pakalpojumus atbilstīgi savai kompetencei.
   6. pants
   Sanāksmju izdevumi
   1.   Foruma darbībās iesaistītajiem dalībniekiem netiek maksāta atlīdzība par viņu sniegtajiem pakalpojumiem.
   2.   Saskaņā ar Komisijā spēkā esošajiem noteikumiem Komisija atmaksā ceļa un uzturēšanās izdevumus, kas foruma dalībniekiem rodas saistībā ar tā darbībām.
   3.   Šos izdevumus atlīdzina pieejamo apropriāciju robežās, kuras piešķir saskaņā ar ikgadējo resursu sadalījuma procedūru.
   7. pants
   Piemērojamība
   Šo lēmumu piemēro no 2012. gada 1. janvāra.

      Briselē, 2011. gada 28. novembrī

            Komisijas vārdā –

            priekšsēdētāja vietnieks

         Antonio TAJANI

      (1)  COM(2010) 2020 galīgā redakcija, 3.3.2010.

      (2)  COM(2010) 245 galīgā redakcija, 19.5.2010.

      (3)  COM(2010) 614 galīgā redakcija, 28.10.2010.

      (4)  COM(2011) 311 galīgā redakcija, 1.6.2011.

      (5)  COM(2011) 315 galīgā redakcija, 1.6.2011.


title: 2004/891/EK: Komisijas Lēmums (2004. gada 19. novembris), ar ko izbeidz pārbaudes procedūru par šķēršļiem tirdzniecībā, ko rada Kanādas tirdzniecības prakse attiecībā uz noteiktām vīnu ģeogrāfiskas izcelsmes norādēm (izziņots ar dokumenta numuru K(2004) 4388)

text:
               23.12.2004

               LV

               Eiropas Savienības Oficiālais Vēstnesis

               L 375/28

      KOMISIJAS LĒMUMS

   (2004. gada 19. novembris),
   ar ko izbeidz pārbaudes procedūru par šķēršļiem tirdzniecībā, ko rada Kanādas tirdzniecības prakse attiecībā uz noteiktām vīnu ģeogrāfiskas izcelsmes norādēm (1)

   (izziņots ar dokumenta numuru K(2004) 4388)
   (2004/891/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 22. decembra Regulu (EK) Nr. 3286/94, ar ko nosaka Kopienas procedūras kopējās tirdzniecības politikas jomā, lai nodrošinātu Kopienas tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ieviesti Pasaules tirdzniecības organizācijas aizgādnībā (2), un it īpaši tās 11. panta 1. punktu,
   pēc apspriešanās ar Padomdevēju komiteju,
   tā kā:

               (1)

                  CIVB (Conseil interprofessionel du vin de Bordeaux)2001. gada 6. decembrī iesniedza sūdzību, pamatojoties uz Padomes Regulas (EK) Nr. 3286/94 (še turpmāk – “Regula”) 4. pantu.

               (2)

                  CIVB apgalvoja, ka Kopienas “Bordeaux” un “Médoc” vīnu pārdošanu Kanādā kavē vairāki tirdzniecības šķēršļi regulas 2. panta 1. punkta nozīmē, t.i., “trešās valsts ieviesta vai saglabāta tirdzniecības prakse, attiecībā uz kuru starptautiskās tirdzniecības noteikumi paredz rīcības tiesības”.

               (3)

               Minētais šķērslis izriet no Kanādas Likuma par preču zīmēm C-57 grozījumiem, ar kuru attiecīgajām ģeogrāfiskās izcelsmes norādēm (“Bordeaux” un “Médoc”) nepiešķir tādu aizsardzību, kas atbilstu aizsardzības prasībām, kuras noteiktas PTO Nolīgumā par intelektuālā īpašuma tiesībām, kas saistītas ar tirdzniecību (TRIPS), attiecībā uz vīnu ģeogrāfiskās izcelsmes norādēm.

               (4)

               Komisija nolēma, ka sūdzībā bija pietiekami daudz pierādījumu, lai pamatotu pārbaudes procedūras uzsākšanu. Attiecīgs paziņojums tika publicēts Eiropas Kopienu Oficiālajā Vēstnesī
                   (3).

               (5)

               Izmeklēšana apstiprināja sūdzības iesniedzēja apgalvojumu, ka Kanādas Likuma par preču zīmēm C-57 grozījumi ir pretrunā TRIPS 23. panta 1. un 2. punktam, kā arī 24. panta 3. punktam (tā sauktajai pārtraukšanas klauzulai), un šādas pretrunas nevar attaisnot, pamatojoties uz izņēmumu saskaņā ar TRIPs 24. panta 6. punktu.

               (6)

               Pārbaudes procedūras gaitā tika secināts arī, ka C-57 grozījumi sūdzības iesniedzējam var radīt negatīvu ietekmi uz tirdzniecību regulas 2. panta 4. punkta un 10. panta 4. punkta nozīmē.

               (7)

               Padomdevēja komiteja, kas izveidota ar Regulu, 2003. gada 12. februārī apsprieda nobeiguma ziņojumu par pārbaudes procedūru.

               (8)

               Komisija 2003. gada 24. aprīlī parafēja divpusēju nolīgumu ar Kanādu par vīna un stipro alkoholisko dzērienu tirdzniecību, kurš, stājoties spēkā, paredzēja galīgi atcelt nosaukumus, kas minēti kā “sugas” nosaukumi Kanādā, to skaitā “Bordeaux”, “Médoc” un “Medoc”.

               (9)

               Komisija 2003. gada 9. jūlijā nolēma (4) uz laiku apturēt pārbaudes procedūru, lai to izbeigtu, tiklīdz Kanāda faktiski šos nosaukumus izsvītros no sugas nosaukumu saraksta, kas ietverts C-57 grozījumos.

               (10)

               Padome 2003. gada 30. jūlijā Eiropas Kopienas vārdā apstiprināja divpusēja nolīguma noslēgšanu ar Kanādu par vīna un stipro alkoholisko dzērienu tirdzniecību (5). Divpusējais nolīgums stājās spēka 2004. gada 1. jūnijā (6).

               (11)

               Ar Lēmumu par grozījumiem Likuma par preču zīmēm 11.18. iedaļas 3. un 4. apakšiedaļā (7) Kanāda nosaukumus “Bordeaux”, “Médoc” un “Medoc” izsvītroja no sugas nosaukumu saraksta, kas ietverts C-57 grozījumos.

               (12)

               Tādējādi ir lietderīgi izbeigt pārbaudes procedūru,

         IR PIEŅĒMUSI ŠĀDU LĒMUMU.
   Vienīgais pants
   Pārbaudes procedūra attiecībā uz šķēršļiem tirdzniecībā, ko rada Kanādas tirdzniecības prakse attiecībā uz noteiktām vīnu ģeogrāfiskas izcelsmes norādēm, ar šo tiek izbeigta.

      Briselē, 2004. gada 19. novembrī

            Komisijas vārdā —

            Komisijas loceklis

         Pascal LAMY

      (1)  Atceļ un aizstāj Komisijas Lēmumu 2004/806/EK (OV L 354, 30.11.2004., 30. lpp.).

      (2)  OV L 349, 31.12.1994., 71. lpp., Regulā grozījumi izdarīti ar Regulu (EK) Nr. 356/95, (OV L 41, 23.2.1995., 3. lpp.).

      (3)  OV C 124, 25.5.2002., 6. lpp.

      (4)  OV L 170, 9.7.2003., 29. lpp.

      (5)  OV L 35, 6.2.2004., 1. lpp.

      (6)  Divpusējā nolīguma 41. pants paredz, ka: “Šis Nolīgums stājas spēkā otrā mēneša pirmajā dienā pēc dienas, kurā Līgumslēdzējas puses ir apmainījušās ar diplomātiskajām notām, apstiprinot to, ka pušu iekšējās procedūras attiecībā uz šā Nolīguma stāšanos spēkā ir pabeigtas”. EK notu iesniedza 2003. gada 16. septembrī, un Kanādas atbilde tika iesniegta 2004. gada 26. aprīlī.

      (7)  Rūpniecības departaments Lēmumu par grozījumiem Likuma par preču zīmēm 11.18. iedaļas 3. un 4. apakšiedaļā publicējis2004. gada 5. maijaCanada Gazette 2. sadaļā. Lēmums stājās spēkā tā reģistrācijas dienā, kas bija 2004. gada 22. aprīlis.


title: Padomes Lēmums ( 2013. gada 21. oktobris ), ar ko pieņem Padomes nostāju par Eiropas Savienības 2013. finanšu gada budžeta grozījuma Nr. 6 projektu

text:
               30.10.2013

               LV

               Eiropas Savienības Oficiālais Vēstnesis

               C 316/8

         PADOMES LĒMUMS
   (2013. gada 21. oktobris),
   ar ko pieņem Padomes nostāju par Eiropas Savienības 2013. finanšu gada budžeta grozījuma Nr. 6 projektu
   2013/C 316/04
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (EK, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

               —

               Savienības 2013. finanšu gada budžetu galīgajā variantā pieņēma 2012. gada 12. decembrī (2),

               —

               Komisija 2013. gada 10. jūlijā iesniedza priekšlikumu, kurā iekļauts projekts budžeta grozījumam Nr. 6 2013. finanšu gada vispārējā budžetā,

               —

               Komisija 2013. gada 20. septembrī iesniedza priekšlikumu, kurā iekļauta grozījumu vēstule attiecībā uz projektu budžeta grozījumam Nr. 6 2013. finanšu gada vispārējā budžetā,

         IR PIEŅĒMUSI ŠĀDU LĒMUMU.
   Vienīgais pants
   Padomes nostāja par Eiropas Savienības 2013. finanšu gada budžeta grozījuma Nr. 6 projektu, kā tas grozīts ar tās grozījumu vēstuli, tika pieņemta 2013. gada 21. oktobrī.
   Pilnu tās tekstu informācijai vai lejupielādei var apskatīt Padomes tīmekļa vietnē – http://www.consilium.europa.eu/

      Briselē, 2013. gada 21. oktobrī

            Padomes vārdā –

            priekšsēdētājs

         L. LINKEVIČIUS

      (1)  OV L 298, 26.10.2012., 1. lpp.

      (2)  OV L 66, 8.3.2013., 1. lpp., kļūdas labojums OV L 134, 18.5.2013., 21. lpp.


title: 2008/359/EK: Komisijas Lēmums ( 2008. gada 28. aprīlis ), ar ko izveido Augsta līmeņa grupu lauksaimniecības un pārtikas rūpniecības konkurētspējas jautājumos

text:
               7.5.2008

               LV

               Eiropas Savienības Oficiālais Vēstnesis

               L 120/15

      KOMISIJAS LĒMUMS

   (2008. gada 28. aprīlis),
   ar ko izveido Augsta līmeņa grupu lauksaimniecības un pārtikas rūpniecības konkurētspējas jautājumos
   (2008/359/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Ar Līguma 157. panta 1. punktu Kopienai un dalībvalstīm ir uzticēts uzdevums nodrošināt Kopienas rūpniecības konkurētspējai vajadzīgos apstākļus. Saskaņā ar 157. panta 2. punktu dalībvalstis saziņā ar Komisiju savā starpā apspriežas un vajadzības gadījumā koordinē rīcību. Komisija var nākt klajā ar dažādiem lietišķiem ierosinājumiem, lai veicinātu šādu koordināciju.

               (2)

               Komisija paziņojumā “Rūpniecības politikas termiņa vidusposma pārskats, ieguldījums ES izaugsmes un nodarbinātības stratēģijā” (1) paziņoja par ieceri uzsākt iniciatīvu pārtikas jomā saistībā ar Kopienas lauksaimniecības un pārtikas rūpniecības konkurētspējas jautājumiem.

               (3)

               Tāpēc ir jāizveido augsta līmeņa grupa, kurā galvenokārt darbotos Kopienas lauksaimniecības un pārtikas rūpniecības eksperti konkurētspējas jomā un saistītās jomās, piemēram, pārtikas nekaitīguma un veselības un vides aizsardzības jomā, un jāizvirza minētās grupas uzdevumi un jānosaka struktūra.

               (4)

               Grupa nodarbosies ar jautājumiem, kas nosaka un noteiks nākotnē Kopienas lauksaimniecības un pārtikas rūpniecības konkurētspēju. Pamatojoties uz apspriežu rezultātiem, grupa sagatavo nozarei atbilstošus politikas ieteikumus, lai palielinātu lauksaimniecības un pārtikas rūpniecības konkurētspēju saskaņā ar Kopienas politiku, īpaši atbilstoši pārtikas nekaitīguma, veselības aizsardzības un lauksaimniecības politikai un ilgspējīgas attīstības mērķim.

               (5)

               Šī grupa jāveido no Komisijas, dalībvalstu un citu ieinteresēto personu pārstāvjiem, jo īpaši no lauksaimniecības un pārtikas rūpniecības izvirzīto pārstāvju un pakārtoto lietotāju vidus, no patērētajiem un pilsoniskās sabiedrības.

               (6)

               Neskarot Komisijas drošības noteikumus, kas izklāstīti Komisijas Lēmuma 2001/844/EK, EOTK, Euratom (2) pielikumā, ir jāparedz noteikumi par to, kā grupas dalībnieki drīkst izpaust informāciju.

               (7)

               Personas datus par grupas dalībniekiem apstrādā saskaņā ar noteikumiem, kas izklāstīti Eiropas Parlamenta un Padomes 2000. gada 18. decembra Regulā (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (3),

         IR NOLĒMUSI ŠĀDI.
   1. pants
   Augsta līmeņa grupa lauksaimniecības un pārtikas rūpniecības konkurētspējas jautājumos
   Ar šo izveido Augsta līmeņa grupu lauksaimniecības un pārtikas rūpniecības konkurētspējas jautājumos – turpmāk tekstā “grupa”.
   2. pants
   Uzdevumi
   Grupas uzdevumi ir šādi:

               1)

               risināt jautājumus, kas nosaka un noteiks nākotnē Kopienas lauksaimniecības un pārtikas rūpniecības konkurētspēju, un saistītus jautājumus;

               2)

               noteikt faktorus, kas ietekmē Kopienas lauksaimniecības un pārtikas rūpniecības konkurences stāvokli un noturīgumu, tostarp nākotnes problēmas un tendences, kas ietekmē konkurētspēju;

               3)

               sagatavot nozarei atbilstošus politikas ieteikumus Kopienas politikas veidotājiem.

         3. pants
   Apspriešanās
   Komisija var apspriesties ar grupu jebkurā jautājumā, kas saistīts ar Kopienas lauksaimniecības un pārtikas rūpniecību.
   4. pants
   Locekļi un to iecelšana
   1.   Komisija par grupas locekļiem ieceļ kompetentus un atbildīgus augsta līmeņa speciālistus, kas saistīti ar Kopienas lauksaimniecības un pārtikas rūpniecības konkurētspēju un uzdevumiem.
   2.   Grupā ir 27 dalībnieki:

               a)

               8 dalībvalstu pārstāvji;

               b)

               13 lauksaimniecības un pārtikas rūpniecības pārstāvji;

               c)

               6 pilsoniskās sabiedrības un profesionālo asociāciju pārstāvji.

         3.   Grupas dalībniekus, balstoties uz zināšanām, ieceļ amatā privātpersonas statusā, un ieteikumus Komisijai viņi sniedz neatkarīgi no ārējas ietekmes.
   4.   Katrs grupas dalībnieks izvirza individuālu pārstāvi ar 5. panta 2. punktu izveidotai sagatavošanas apakšgrupai.
   5.   Locekļu amata pilnvaru termiņš ir 1 gads, kas ir atjaunojams, un locekļi pilda savus pienākumus līdz brīdim, kad atbilstīgi 6. punktam to vietā ieceļ citus pārstāvjus vai kad beidzas to pilnvaru laiks.
   6.   Locekļu vietā līdz to pilnvaru termiņa beigām var iecelt citus pārstāvjus šādos gadījumos:

               a)

               ja loceklis atkāpjas no amata;

               b)

               ja loceklis vairs nespēj dot efektīvu ieguldījumu grupas apspriedēs;

               c)

               ja loceklis neatbilst Līguma 287. pantam.

         7.   Locekļi paraksta saistību deklarāciju, apņemoties rīkoties sabiedrības interesēs, un deklarāciju par interešu konfliktu, kas varētu apdraudēt viņu neatkarību.
   8.   Locekļu vārdus publicē Uzņēmējdarbības un rūpniecības ģenerāldirektorāta tīmekļa vietnē un Komisijas Ekspertu grupu reģistrā. Dalībnieku vārdus un uzvārdus apkopo, apstrādā un publicē saskaņā ar Regulu (EK) Nr. 45/2001.
   5. pants
   Darbība
   1.   Grupu vada Komisija.
   2.   Sagatavošanas apakšgrupa, turpmāk tekstā – “sherpa” apakšgrupa, gatavo apspriedes un grupas apstiprināšanai nododamos nostājas dokumentus un ieteikumus darbībām un/vai politikas pasākumiem. Tā cieši sadarbojas ar Komisijas dienestiem, lai sagatavotu grupas sanāksmju darbu.
   3.   Vienojoties ar Komisiju, grupa var izveidot apakšgrupas konkrētu jautājumu izskatīšanai atbilstoši grupai noteiktajām pilnvarām. Minētās darba grupas likvidē, tiklīdz uzdevums ir īstenots.
   4.   Komisijas pārstāvis var lūgt piedalīties ekspertus vai novērotājus grupas darbā vai apspriedēs, vai apakšgrupas darbā un ad hoc grupās.
   5.   Ja Komisija uzskata, ka informācija, kas iegūta, piedaloties grupas vai apakšgrupas, vai īpašās grupas apspriedēs vai darbā, ir konfidenciāla, šo informāciju nedrīkst izpaust.
   6.   Grupas, “sherpa” apakšgrupas un citu apakšgrupu sanāksmes parasti notiek Komisijas telpās saskaņā ar Komisijas noteiktām procedūrām un grafiku. Sekretariāta pakalpojumus nodrošina Komisija. Darba grupas un tās apakšgrupu sanāksmēs var piedalīties procesos ieinteresēti Komisijas ierēdņi.
   7.   Grupa pieņem reglamentu, pamatojoties uz Komisijas pieņemto standarta reglamentu.
   8.   Komisija var publicēt vai ievietot internetā atvēlētajā tīmekļa vietnē visus kopsavilkumus, secinājumus vai daļējus secinājumus, vai grupas darba dokumentus, procedūras un ziņojumus attiecīgā dokumenta oriģinālvalodā.
   6. pants
   Beigu termiņš
   Šo lēmumu piemēro līdz 2009. gada 1. novembrim. Komisija pirms šā termiņa beigām lemj par termiņa iespējamo pagarināšanu.

      Briselē, 2008. gada 28. aprīlī

            Komisijas vārdā —

            priekšsēdētāja vietnieks

         Günter VERHEUGEN

      (1)  COM(2007) 374, 4.7.2007.

      (2)  OV L 317, 3.12.2001., 1. lpp. Lēmumā jaunākie grozījumi izdarīti ar Lēmumu 2006/548/EK, Euratom (OV L 215, 5.8.2006., 38. lpp.)

      (3)  OV L 8, 12.1.2001., 1. lpp.